Diari Oficial de la Generalitat Valenciana


Sumari del DOGV 5856, del 24-09-2008 (2008/10899)

ORDRE de 15 de setembre de 2008, de la Conselleria de Benestar Social, per la qual s'amplia el termini de presentació de sol·licituds de l'Ordre de 12 de juny de 2008, per la qual s'aproven les bases i es convoca el Premi a la Labor Desenvolupada en Favor de la Família de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5856

Data del DOGV
:   24-09-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/10380


Data del document
:   15-09-2008

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * premi cultural
    * família
    * distinció honorífica
    * servei social

ORDRE de 15 de setembre de 2008, de la Conselleria de Benestar Social, per la qual s'amplia el termini de presentació de sol·licituds de l'Ordre de 12 de juny de 2008, per la qual s'aproven les bases i es convoca el Premi a la Labor Desenvolupada en Favor de la Família de la Comunitat Valenciana. [2008/10660]  
En el DOCV número 5972, de 5 de juny, es va publicar l'Ordre de la Conselleria de Benestar Social, mitjançant la qual s'aprovaven les bases i es convocava el Premi a la Labor Desenvolupada a Favor de la Família de la Comunitat Valenciana.  
En l'esmentada ordre s'establixen, entre altres, els següents requisits per als participants, segons siguen persones físiques o jurídiques:  
Per a les persones físiques haver exercit activitats i programes d'interés general que comporten un compromís a favor de la família en l'àmbit territorial de la Comunitat Valenciana durant els dos últims exercicis.  
Per a les persones jurídiques desenvolupar activitats i programes d'interés general que comporten un compromís a favor de la família en l'àmbit territorial de la Comunitat Valenciana durant els dos últims exercicis.  
El fet que en ambdós supòsits es faça referència als dos últims exercicis fa aconsellable que s'amplie el termini de presentació de sol·licituds per a esta convocatòria, amb la finalitat que les persones físiques i jurídiques disposen de temps material suficient, per a poder desenvolupar l'actuació que done dret al premi durant exercicis complets.  
Per tot això i fent ús de les facultats que em conferix l'article 28 de la Llei de la Generalitat Valenciana 5/1983, de 30 de desembre, i el Decret 116/2007, d'11 de juliol, del Consell, pel qual s'aprova el Reglament Orgànic i Funcional de la Conselleria de Benestar Social,  
ORDENE  
Article únic. Termini de presentació de sol·licituds  
S'amplia el termini de presentació de sol·licituds a l'empara de l'Ordre de 12 de juny de 2008, de la Conselleria de Benestar Social, per la qual s'aproven les bases i es convoca el Premi a la Labor Desenvolupada en Favor de la Família de la Comunitat Valenciana, fins al 31 de desembre de 2008, inclusivament.  
DISPOSICIÓ ADDICIONAL  
Única. Manteniment dels requisits i bases de la convocatòria  
La resta de requisits de la convocatòria de concurs públic per a la concessió del Premi a la Labor Desenvolupada en Favor de la Família de la Comunitat Valenciana i mencions honorífiques amb el mateix objecte, i les bases per les quals es regix la convocatòria, es mantenen en els mateixos termes que figuren en l'Ordre de 12 de juny.  
DISPOSICIONS FINALS  
Primera. Entrada en vigor  
La present ordre entrarà en vigor el mateix dia que es publique en el Diari Oficial de la Comunitat Valenciana.  
Segona. Recursos  
Contra la present convocatòria, que posa fi a la via administrativa, es podrà interposar potestativament recurs de reposició davant el mateix òrgan que l'ha dictat, en el termini d'un mes comptat des de l'endemà de la seua publicació, d'acord amb el que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, o bé directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que es puga interposar qualsevol altre que s'estime procedent.  
València, 15 de setembre de 2008  
El conseller de Benestar Social i vicepresident tercer del Consell,  
JUAN GABRIEL COTINO FERRER